Կոբլենց

**Կոբլենց** (, , «միախառնված»), քաղաք Արևմտյան Գերմանիայի Ռայնլանդ Պֆալց երկրամասում։ Գտնվում է Հռենոս և Մոզել գետերի միախառնման վայրի մերձակայքում։

Ռայնլանդ Պֆալցում բնակչության թվով երրորդ քաղաքն է  (2006 թվական, 106 հազար բնակիչ)։

## Պատմություն
մինի|ձախից|Սուրբ Կաստորի բազիլիկ
Մ.թ.ա. 55 թվականին հռոմեական զորքերը Հուլիոս Կեսարի գլխավորությամբ հասան այդ վայրերը, որտեղ էլՀռենոս գետի վրա կամուրջ կառուցեցին։ Ավելի ուշ, Գերմանիան նվաճելու ռազմական արշավանքի ժամանակ, հռոմեական զորահրամանատար Դրուզը հիմնեց ռազմական ճամբար «Castellum apud Confluentes» անվամբ։

մինի|Տեսարան Էրենբրիտշտեյն ամրոցից, 2011 թ.
49 թվականին հռոմեացիների կողմից Հռենոս գետի վրա կառուցված կամրջի մնացորդները կարելի է տեսնել մեր օրերում։ Գերմանական ցեղերից կամուրջը պաշտպանելու համար գետի յուրաքանչյուր կողմում կառուցվել է երկու ամրոց։ Կամուրջը ավերվել է 259 թվականին` Ֆրանկների կողմից։ Քաղաքի մերձակայքում էր Մերկուրիի տաճարը, որը կանգուն է մնացել մինչև V դարը։

1773 թվականին Կոբլենցում ծնվել է ապագա արտաքին գործերի նախարարը, և Ավստրիայի Հաբսբուրգյան դինաստիայի կանցլեր, 1814-1815 թվականներին Վիեննայի կոնգրեսի ղեկավար՝ արքայազն Կլեմենս Վենցել Լոտար Մետեռնիխը ():

### Սուրբ Կաստորի Բազիլիկ
Բազիլիկի շինարարությունը սկսվել է քաղաքից դուրս, 836 թվականին։ Օծման արարողությանը ներկա է եղել Լյուդովիկոս I Բարեպաշտը։ Տաճարը օծվել է ի պատիվ տեղական սուրբ քրիստոնեական առաջնորդ` Կաստոր Կարդենացու (): Հենց այստեղ են նախնական բանակցություններ վարել, որոնք հանգեցրել են 843 թվականին Վերդենում կնքված պայմանագրի կնքմանը, որն էլ իր հերթին նպաստել է Ֆրանկական թագավորության վերափոխմանը` Ֆրանսիայի, Գերմանիայի և 1000 տարի հետո` Իտալիայի։ Բազիլիկը ժամանակակից տեսք է ձեռք բերել XII դարում։

### Սուրբ Տիրամոր տաճարը
Սուրբ Տիրամոր տաճարը գտնվում է քաղաքի ամենաբարձր մասում։ Կառուցվել է XII—XV դարում, հռոմեական ոճով։

## Տեսարժան վայրեր
* Բալդուինբրեկե ()` կամուրջ դեպի Մոզել (XIV դար)
* Կոբլենցի ամրոց (XVIII դար)
* Գերմանական անկյուն
* Թքող տղայի շատրվան ()
* Գլխավոր գերեզմանատուն
* Ֆրանսիական գերեզմանատուն
* Էրենբրիտշտեյնի բերդ ()


Պատկեր:Koblenz im Buga-Jahr 2011 - Balduinbrücke 01.jpg|Բալդուինբրեկե կամուրջ
Պատկեր:Schloss Stolzenfels 01 Koblenz 2015.jpg|Կոբլենցի ամրոց
Պատկեր:Napoleonstein 02 Koblenz 2015.jpg|Գլխավոր գերեզմանատուն
Պատկեր:Jüdischer Friedhof 03 Koblenz 2014.jpg|Ֆրանսիական գերեզմանատուն
Պատկեր:Koblenz im Buga-Jahr 2011 - Festung Ehrenbreitstein 45.jpg|Էրենբրիտշտեյնի բերդ
Պատկեր:Koblenz-schängelbrunnen02.jpg|Թքող տղայի շատրվան
Պատկեր:Koblenz - Panorama von Festung Ehrenbreitstein.jpg|Գերմանական անկյուն


## Քույր քաղաքներ

*  Նևեր, Ֆրանսիա (1963)
*  Հարինգի (Լոնդոնի շրջան), Միացյալ Թագավորություն (1969)
*  Նորիջ, Միացյալ Թագավորություն (1978)
*  Մաաստրիխտ, Նիդերլանդներ (1981) 
*  Նովարա, Իտալիա (1991)
*  Օստին (Տեխաս), Ամերիկայի Միացյալ Նահանգներ (1992)
*  Պետախ-Տիկվա, Իսրայել (2000)
*  Վարաժդին, Խորվաթիա (2007)

## Քաղաքի հետ կապված հայտնի գործիչներ
* Մաքս Լաուե` նոբելյան դափնեկիր,
* Թոմաս Անդերս` երգիչ, «Modern Talking» դուետի նախկին անդամ,
* Վալերի Ժիսկար դ'Էստեն` Ֆրանսիայի նախագահը (1974-1981թթ),
* Մոլիտոր, Յան Պյոտր (1702-1756)` գերմանացի բարոկկո նկարիչ,
* Մարիա Մագդալենա` Լյուդվիգ վան Բեթհովենի մայրը,
* Կարլ Հենրիխ Մատերենիխ Վինեբուրգ (1622–1679)` Մայնցի արքեպիսկոպոս,
* Ժոսեփ Մարիուս ֆոն Բաբո (1756-1822)` գերմանացի դրամատուրգ,
* Բոդո Իլլգներ (1967)` Գերմանացի ֆուտբոլիստ, դարպասապահ։ Խաղացել է Քյոլնի և Մադրիդի «Ռեալի» ակումբներում, ինչպես նաև Գերմանիայի հավաքականում։ 1990 թվականին աշխարհի չեմպիոն:1991 թվականի Եվրոպայի լավագույն դարպասապահը։ Գերմանիայի լավագույն դարպասապահ՝ 1989, 1990, 1991, 1992 թվականներին։
* Ավգուստ Դրուֆֆել` գերմանացի պատմաբան։

## Ծանոթագրություններ

Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Կատեգորիա:Կոբլենց